google/wiki40b huggingface dataset:
DFS 39

DFS 39 tiaž Delta IV bolo pokračovanie série lietadiel s deltakrídlami Delta I, Delta II, a Delta III.

Vznik a vývoj

Projekt začal na podnet Gerharda Fieselera, ktorý hľadal návrh, ktorý by mu jeho spoločnosť postavila a s ktorým by sa zúčastnil leteckých pretekov Europarunflug v roku 1932. Výsledkom bol veľmi nezvyčajný návrh s delta krídlami, kačacími plochami a vrtuľami namontovanými na nose aj chvoste. Fieseler stroj postavil ako F-3 Wespe, ale ukázalo sa byť veľmi nestabilné, čo spôsobilo haváriu hneď pri prvom lete. Neskoršie úpravy nedokázali problémy napraviť a po ďalšej havárii Fieseler od projektu upustil. 
Lippisch aj naďalej veril, že problémy sú riešiteľné a našiel spojenca v profesorovi Walterovi Georgiiovi z DFS (Deutsche Forchungsanstalt für Segelflug- Nemecký výskumný ústav pre vzduchoplavbu). Georgii zabezpečil podporu od RLM (Reichschluftfahrtministerium- Ríšske ministerstvo letectva), odkúpil lietadlo od Fieselera a začali ho spolu ďalej upravovať. V DFS Lippisch prestaval lietadlo, odstránil kačacie plochy aj zadnú vrtuľu a premenoval ho na Delta IVa.
Hoci lietadlo lietalo oveľa lepšie, než jeho predchodca, došlo k ďalšej havárii, ktorá viedla k vyšetrovaniu Lippischovho projektu. RLM a DVL (Deutschen Versuchsanstalt für Luftfahrt- Nemecký skúšobný ústav pre vzduchoplavbu) usúdili, že séria Delta nie je nebezpečná, ale smrtiaca. Iba Georgii ďalej podporaval Lippischa, aby nedošlo k zastaveniu výskumu.
Stroj bol opäť prestavaný, tentokrát s novými aerodynamickými úpravami založenými na Lippischových skúsenostiach, ktoré získal z klzáku Storch X. Nový stroj, pomenovaný Delta Ivb bol prvým krokom v správnom smere vývoja.  
Úspech konečne prišiel s posledným kolom úprav. Lietadlo bolo zase prestavané, upravili sa krídla a na ich konce sa umiestnili malé dolu zatočené plutvy. Trup bol trochu predĺžený a bolo na neho umiestnené malé kormidlo. Výsledok, Delta IVc bol konečne stelesnením Lippischových predstáv. V roku 1936 bol stroj vzatý na testy do testovacieho centra Luftwaffe v Rechline, kde ho zalietal testovací pilot Heini Drittmar. Stroj dostal certifikát a oficiálne označenie DFS 39.
Stroj sa ukázal byť veľmi stabilný a dobrý dizajn konečne zaujal aj RLM, ktoré začalo s projektom X- programom vývoja raketovej stíhačky. Výsledkom bola raketová stíhačka Me-163 Komet.
Hausgauen

Poloha

Obec má rozlohu 5,79 km². Najvyšší bod je položený 407 m n. m. a najnižší bod 302 m n. m.

Obyvateľstvo

Počet obyvateľov obce je 420 (2011).
Nasledujúci graf zobrazuje vývoj počtu obyvateľov v obci.
Zdroje: INSEE
Tomáš Pöpperle

Klubový hokej

S hokejom začínal v pražskej Sparte, kde hral v juniorských tímoch v sezónach v rokoch 1999-2004. Časť sezóny 2003/2004 strávil aj v českých tímoch HC Berounští Medvede (v 1. lige) a HC Příbram (v 2. lige). V roku 2005 bol draftovaný klubom Columbus Blue Jackets (NHL). Po tom, ako sa nepresadil v prvom tíme, sa vrátil do Európy, kde hral za Eisbären Berlín, s ktorým získal v sezóne 2005/2006 majstrovský titul. Sezónu 2006/2007 strávil v zámorí vo farmárskom tíme Columbusu v Syracuse Crunch. V NHL debutoval 2. februára 2007 v zápase Columbusu proti Calgary Flames a ako deviaty Čech v histórii NHL sa postavil do bránky najslávnejšej ligy sveta.
Villiers-Herbisse

Poloha

Obec má rozlohu 26,44 km². Najvyšší bod je položený 172 m n. m. a najnižší bod 104 m n. m.

Obyvateľstvo

Počet obyvateľov obce je 93 obyvateľov (2009).
Nasledujúci graf zobrazuje vývoj počtu obyvateľov v obci.
Zdroje: INSEE
Wasigny

Poloha

Obec má rozlohu 9,98 km². Najvyšší bod je položený 177 m n. m. a najnižší bod 85 m n. m.

Obyvateľstvo

Počet obyvateľov obce je 350 obyvateľov (2009).
Graf vývoja obyvateľstva:
Zdroje: INSEE
Džuzur al-Álam

Džuzur al-Álam je súostrovie, skupina umelo budovaných ostrovov nachádzajúcich sa v Perzskom zálive 4 kilometre od pobrežia Dubaja. Po plánovanom dokončení v roku 2009 malo súostrovie obsahovať 250 - 300 ostrovov, ktoré budú usporiadané do tvaru všetkých svetových kontinentov. Náklady na vybudovanie tohto projektu, ktorý je inšpirovaný iným umelo vybudovaným súostrovím nachádzajúcim sa rovnako v Dubaji - Palm Islands, sa odhadujú na 1,8 miliardy dolárov. Investorom je firma Nakheel Properties.

Charakteristika projektu

Veľkosť jednotlivých ostrovov je plánovaná na 23 226 m² až 83 613 m², od seba budú oddelené vždy 50 až 100 metrami vody. Celé súostrovie bude na dĺžku merať 9 km a na šírku potom 6 km. Medzi ostrovmi nie sú plánované žiadne mosty, jediným spôsobom dopravy bude loď alebo helikoptéra. Cena predávaných ostrovov bude začínať na 6,85 miliónoch dolárov, v priemere sa však bude pohybovať okolo 25 miliónov.

Vývoj výstavby

V novembri 2009 sa prejavili ťažkosti vyplývajúce z globálneho ekonomického prepadu. Práca sa na ostrovoch úplne zastavila. Jediné, čo sa ešte dokončilo, sú vlnolamy a z 300 ostrovov je zastavaný len jeden modelový. Ak sa práca na týchto ostrovoch neobnoví a nebude ich konštrukcia posilnená, skĺznu po čase pod hladinu mora a stane sa z nich iba hromada piesku na dne perzského zálivu. Vlnolam okolo súostrovia tento proces spomaľuje a vďaka tomu, že je vytvorený z kamenia, bude aj po poklese piesočných ostrovov chrániť okolité lode pred nebezpečenstvom.
Ostrý vrch (535,4 m n. m.)

Poloha

Leží juhozápadne od mesta Dubnica nad Váhom.
Thoras

Poloha

Obec má rozlohu 37,56 km². Najvyšší bod je položený 1 371 m n. m. a najnižší bod 960 m n. m.

Obyvateľstvo

Počet obyvateľov obce je 220 (2009).
Nasledujúci graf zobrazuje vývoj počtu obyvateľov v obci.
Zdroje: INSEE
Electro-Hop

História

Hnutie Electro-Hopu začalo a ostalo prominentné v 80-tych rokoch. Z hlavného prúdu sa v 90-tych rokoch ale vytratil. Okolo roku 2003 sa ale vrátil aj je doteraz veľmi populárny predovšetkým kvôli interpretom ako Kid Cudi, Locnville, Flo Rida, LMFAO, Far East Movement, 3OH!3, Uffie, Diddy-Dirty Money, Pitbull, Hyper Crush, Timbaland, Pharrel Williams, Kanye West, Three 6 Mafia a The Black Eyed Peas. Najmodernejšia forma je mix hip-hopu a electro housu. Niektoré skladby môžu byť zamieňané s electropopom, grime či hip housom kvôli vzájomnej zameniteľnosti a podobným štýlom.
Piazzole

Poloha

Obec má rozlohu 3,86 km². Najvyšší bod je položený 1 185 m n. m. a najnižší bod 277 m n. m.

Obyvateľstvo

Počet obyvateľov obce je 46 (2009).
Nasledujúci graf zobrazuje vývoj počtu obyvateľov v obci.
Zdroje: INSEE
Lizio

Poloha

Obec má rozlohu 16,96 km². Najvyšší bod je položený 163 m n. m. a najnižší bod 42 m n. m.

Obyvateľstvo

Počet obyvateľov obce je 658 (2009).
Nasledujúci graf zobrazuje vývoj počtu obyvateľov v obci.
Zdroje: INSEE
Stefan Schwarzmann

Kariéra

Schwarzmann sa pripojil ku kapele Helloween ako náhradník bubeníka Marka Crossa v roku 2003. Vystriedal tiež bubeníka Michaela Cartellone v skupine Accept. V roku 2005 bol súčasťou Accept-Reunion. Potom hral so švajčiarskou hard rockovou skupinou Krokus. Neskôr koncertoval ako bubeník v SUICIDES. V 2012 Schwarzmann a gitarista Mille Petrozza podpísali zmluvu o nahratí albumu Revolution s Lacrimosa. V roku 2014 Schwarzmann spolu s Hermanom Frankom opustili skupinu Accept. V súčasnosti je Schwarzmann bubeníkom skupiny Pänzer.
Loupiac (Tarn)

Polohopis

Loupiac má rozlohu 10,82 km². Najvyšší bod je položený 157 m n. m. a najnižší bod 95 m n. m.

Obyvateľstvo

Loupiac má 377 obyvateľov (2009).
Graf vývoja obyvateľstva:
Zdroje: INSEE
Le Mas-d’Azil (obec)

Poloha

Obec má rozlohu 39,36 km². Najvyšší bod je položený 580 m n. m. a najnižší bod 275 m n. m.

Obyvateľstvo

Počet obyvateľov obce je 1220 obyvateľov (2009).
Nasledujúci graf zobrazuje vývoj počtu obyvateľov v obci.
Zdroje: INSEE
Reggio Emilia

Dejiny

Mesto vzniklo v roku 183 pred Kr. na trase rímskej cesty Via Aemilia počas jej výstavby.
Lucy (Seine-Maritime)

Poloha

Obec má rozlohu 9,59 km². Najvyšší bod je položený 227 m n. m. a najnižší bod 96 m n. m.

Obyvateľstvo

Počet obyvateľov obce je 168 (2011).
Nasledujúci graf zobrazuje vývoj počtu obyvateľov v obci.
Zdroje: INSEE
Futbalista roka (Slovensko)

Futbalista roka je ocenenie udeľované od roku 1993 najlepšiemu futbalistovi Slovenska. Od roku 2010 nesie pomenovanie „Cena Jána Popluhára“ na počesť slovenského futbalistu storočia.  Organizátormi ankety sú Slovenský futbalový zväz a denník Pravda, konečné poradie je výsledkom hlasovania futbalových odborníkov, trénerov a novinárov. Súčasťou vyhlasovania ankety sú aj ankety Cena Petra Dubovského, Najlepšia futbalistka SR, Najlepší tréner a Najlepší hráč Fortuna ligy.
Prvým víťazom ankety sa stal Peter Dubovský, vo veku 21 rokov bol najmladším Futbalistom roka v doterajšej histórii. Najstarším bol v roku 2001 36-ročný Ľubomír Moravčík, ktorý ako jediný vyhral aj anketu Futbalista roka v Česko-Slovensku. Rekordný bodový rozdiel medzi víťazom ankety a druhým v poradí dosiahol v roku 1999 Vladimír Labant, ktorý predstihol o 186 bodov Ľubomíra Moravčíka. Naopak najtesnejší výsledok sa zrodil v roku 2011, rozdiel medzi Martinom Škrtelom a Marekom Hamšíkom bol len 16 bodov.
Estaing (Hautes-Pyrénées)

Poloha

Obec má rozlohu 71,53 km². Najvyšší bod je položený 2 960 m n. m. a najnižší bod 906 m n. m.

Obyvateľstvo

Počet obyvateľov obce je 77 (2009).
Nasledujúci graf zobrazuje vývoj počtu obyvateľov v obci.
Zdroje: INSEE
Zámok Ussé

Zámok Ussé sa nachádza asi 10 kilometrov severovýchodne od Chinon na južnom brehu Indre, prítoku Loiry, v departemente Indre-et-Loire, región Centre-Val de Loire.
Patrí k najznámejším zámkom pri Loire.
Dnešný zámok je vybudovaný na základoch stredovekého hradu v 15. storočí a v 16. storočí rozšírený. Po úpravach v 17. storočí a 19. storočí je stelesnením romantického rozprávkového zámku.
Od roku 1927 je ako historický monument pamiatkovo chránený. K zámku patriaca kaplnka bola zaradená medzi pamiatkovo chránené objekty v roku 1931 a v roku 1951 ju nasledoval zámocký park s oranžériou.
Czech soccer manager

CSM: Czech soccer manager 2002/FE je česká freeware počítačová hra manažérového typu. Jej autorom je skupina okolo Petra Vašíčka.

História

Počiatky hry siahajú až do roku 1996, keď vyšla prvá verzia hry pod názvom „Victory Soccer Manager“ vytvorená v programovacom jazyku QBasic. Jej autorom bol Petr Vašíček. V roku 1998 vyšla graficky aj hrateľne vylepšená verzia s názvom „Czech Socer Manager“. Po jej úspešnom vydaní boli vytvorené aj verzie „CSM99“ v programovacom jazyku Delphi, „CSM2000“ a neskôr „CSM 2001“. V roku 2002 bola vytvorená verzia „CSM2002“, ktorá bola ohlasená ako posledná. Autori sa však nakoniec rozhodli vytvoriť ešte jednu verziu, uzatvárajúcu celú sériu pod názvom „Czech Soccer Manager : Final Edition.“

Ligy a turnaje

V tejto hre existujú aj rôzne turnaje a ligy. Kedysi boli najkvalitnejšie Master Cup, F Cup a United Cup, dnes záujem o turnaje upadá a všetky tri už zanikli. Momentálne sa hrajú iba S-CSM Cup a Full Cup.

Systémové požiadavky

CPU (procesor) - 200MHZ, RAM  - 32MB, VGA (grafická karta) - 2MB, HDD (hardisk) - 22MB
Bourg-de-Sirod

Poloha

Obec má rozlohu 4,42 km². Najvyšší bod je položený 804 m n. m. a najnižší bod 529 m n. m.

Obyvateľstvo

Počet obyvateľov obce je 98 (2009).
Nasledujúci graf zobrazuje vývoj počtu obyvateľov v obci.
Zdroje: INSEE
Gabriel Narutowicz

Mladosť

Gabrielov otec Ján bol miestny sudca. Zúčastnil sa "januárového povstania" v roku 1863 na území bývalej Republiky oboch národov proti Ruskému impériu. Po jeho porážke bol odsúdený na rok do väzenia. Zomrel, keď mal Gabriel 1 rok.
Gabriel Narutowicz ukončil roku 1886 dochádzku na gymnáziu v Liepāji. Potom začal študovať matematiku na Petrohradskej univerzite, roku 1887 však ochorel a musel sa vzdať štúdií. Toho istého roku odišiel do Švajčiarska, kde študoval na Spolkovej vysokej technickej škole v Zürichu.

Pobyt vo Švajčiarsku

Roku 1895 bol na Narutowicza vydaný ruskými úradmi zatykač. Stal sa tak švajčiarskym občanom a po dokončení štúdií začal pracovať ako železničiar v St. Gallene.
Narutowicz bol vynikajúci stavebný inžinier. V roku 1895 sa stal vedúcim stavby mostov cez Rýn. Jeho práce boli roku 1896 vystavené na Svetovej výstave v Paríži. Stal sa tiež priekopníkom elektrifikácie vo Švajčiarsku. Nariadil budovanie vodných elektrární napríklad v Monthey, Mühlebergu alebo Andelsbuchu.
Roku 1913 sa Narutowicz stal učiteľom na ETH v Zürichu v odbore staviteľstva vodných elektrární. Na tomto poste vydržal až do roku 1919.
Medzitým sa stal členom spolku pre ekonomiku vodného hospodárstva. V roku 1915 sa stal predsedom odboru pre reguláciu Rýna.
Počas prvej svetovej vojny pomáhal Narutowicz zraneným vojakom. Roku 1919 poslúchol výzvu Józefa Piłsudského a vrátil sa do nezávislého Poľska.

Poľský politik

Po príchode späť do Poľska sa Narutowicz roku 1920 stal ministrom verejných stavieb komunikácií vo vláde Władysława Grabského. Tento post si udržal aj za vlády premiérov Wincenty Witosa a prvej a druhej vlády Antonia Ponikowského.
V roku 1922 sa stal ministrom zahraničia vo vláde Artura Śliwińského a vláde Juliana Nowaka. Stal sa tiež zástupcom Poľska na konferencii v Tallinne

Voľby

Roku 1922 boli vypísané prezidentské voľby. Józef Piłsudski ustanovil ako kandidáta tiež Narutowicza. Ten najprv odmietal kandidovať za Ľudovú stranu, nakoniec ale prijal.
V prvom kole proti socialistovi Ignacy Daszyńskému tesne vyhral. V ďalších kolách bojoval proti kandidátovi zoskupenia národnostných menšín Janovi Baudouin de Courtenay a Stanislawovi Wojciechowskému (ten nakoniec súboj vzdal).
V poslednom kole bojoval Narutowicz proti národnému demokratovi Maurycy Zamoyskému. Voľby nakoniec vyhral Narutowicz s 289 hlasmi, čo bolo o 62 hlasov viac, než získal Zamoyski. Narutowicz sa tak 9. decembra 1922 stal prvým prezidentom druhej poľskej republiky.

Atentát

Narutowicz bol prezidentom iba päť dní. Dňa 16. decembra 1922 bol zavraždený pri návšteve umeleckej výstavy v Národnej galérii umenia. Vrahom bol maliar Eligiusz Niewiadomski, ktorý bol spriaznený s národnými demokratmi. Bol odsúdený na trest smrti a 31. januára 1923 zastrelený. Niektorí členovia národnej demokracie si z Niewiadomského urobili hrdinu. Narutowiczova vražda dokazovala nacionalizmus a neznášanlivosť v Poľskej spoločnosti. Bol pochovaný vo Varšave.
Michal Romeo Dvořák

Tvorba

Je významnou osobnosťou česko-slovenskej hip-hopovej scény, maľoval graffiti, nakrútil niekoľko českých i slovenských hudobných videoklipov, dokumentov a dvd, 5 rokov viedol českú hudobnú televíznu hitparádu T-music. Pochádza z Prahy, kde na VŠUP vyštudoval konceptuálne umenie, ktorému sa dodnes venuje. Je spoluzakladateľom umeleckej skupiny Ztohoven, podieľal sa na vzniku pražského centra alternatívnej kultúry Trafačka. Je majiteľom filmovej produkčnej spoločnosti Romeofilms s pobočkou v Prahe a Bratislave. Stál na začiatku kariéry kapely Kontrafakt, nakrútil im všetky prvé videoklipy.
Je členom združenia eSlovensko a autorom publikácie pre mládež MAŤ FILIPA, venujúcej sa duševnému vlastníctvu.

Graffiti

Svojou graffiti tvorbou v konečnej fáze (neue estetique) predbehol dobu a poprel všetky do tej chvíle známe princípy a formy práce s písmom. Graffiti sa pre neho stalo súborom sémantických znakov, oprostil ho od ega tvorca aj formy. (citácia Babrák, 2004: “Prechádzam sa životom. Slabý, malý, nahý a sám. Nerozumiem, toľko túžim. Obsah-fillin-tvar sa dávno vytratili. Graffiti-písmeno-slovo-ja miznú nenávratne. Nie som-nelipnem. Existujem ako konštanta. Sprej je príliš tvrdý. Aj tak ho mám rád. To ako sa nedotkne, nepozná plochu. Nestrpí jej pražiadnú bolesť. Len sa vírivo jemne nanáša sen farby....”). Vrcholné obdobie de-estetiky zakončil, doslova rozplynul do jemných a pominuteľných kresieb prstom v orosených oknách pražskej MHD. Pominuteľnosť ako graffiti princíp bol pre neho kľúčovým, nikdy neopustil verejný priestor mesta, neuchýlil sa do galerijného prostredia. V roku 2001 svoju graffiti tvorbu doslova zo dňa na deň ukončil, v graffiti prestal vidieť zmysel a naplno sa začal venovať a vzdelávať v kinematografii. Verejný priestor ale neopustil, ako jeden zo zakladajúcich členov umeleckej skupiny Ztohoven aj naďalej hľadal jeho nové významy a formy prejavu v ňom.
Noirefontaine (Doubs)

Poloha

Obec má rozlohu 3,35 km². Najvyšší bod je položený 630 m n. m. a najnižší bod 350 m n. m.

Obyvateľstvo

Počet obyvateľov obce je 361 (2011).
Nasledujúci graf zobrazuje vývoj počtu obyvateľov v obci.
Zdroje: INSEE
Arne (robot)

Arne je humanoidný robot ruskej spoločnosti New Era.
Názov robota je skratkou Antropomorphic Robot of New Era. Spoločnosť založená v St. Petersburgu sa vývojom humanoida zaoberá od roku 2001. Jeho zaujímavosťou je, že ako prvý humanoid má odlíšené mužské a ženské pohlavie, aj keď iba farbou povrchu. Modrý ARNE je muž, červená ARNEA je žena.
Roboty majú výšku 123 cm, hmotnosť 54 kg a disponujú 28 stupňami voľnosti. Dokážu chodiť, rozoznávajú prekážky a obídu ich. Zapamätajú si predmety v priestore, pričom rozlišujú ich farby. Dokážu rozoznať 40 rozličných príkazov zadaných ľudským hlasom a vykonať ich. Sú zaujímavé aj svojou jednoduchou konštrukciou, ktorá by mohla byť predpokladom pre ich nízku výrobnú cenu.
Novion-Porcien (obec)

Poloha

Obec má rozlohu 17,21 km². Najvyšší bod je položený 177 m n. m. a najnižší bod 83 m n. m.

Obyvateľstvo

Počet obyvateľov obce je 497 obyvateľov (2009).
Graf vývoja obyvateľstva:
Zdroje: INSEE
Áno

Áno (synonymá: hej, no, tak, nárečovo haj, aj, dno, dn) je slovo vyjadrujúce súhlas alebo kladnú odpoveď na zisťovaciu otázku. Opakom áno je nie.
Slovo áno pochádza buď z navodzovacieho á + no alebo z á + ono (ono ako str. rod od on). Slovo hej vzniklo pridaním hiátového h k staroslovienskemu ei (ktoré vzniklo z e + jь). Slovo aj vzniklo zo spojky a + jь, haj vzniklo z aj pridaním h.
Pri referendách a podobne slovo „áno“ často vyjadruje (odporúčané) hlasovanie za niečo.
Na vyjadrenie „áno“ sa v mnohých krajinách prikyvuje, ale napr. v Indii a Bulharsku sa kýva hlavou doprava a doľava, a v Grécku a Turecku nakláňanie čela dozadu (ktoré povrchne vyzerá ako prikyvovanie) znamená „nie“.
V internetovom slangu sa namiesto „áno“ používa napríklad „jo“ alebo „jj“ alebo „jepp“.
Salatíny

Vymedzenie

Územie zaberá severnú časť západnej polovice Ďumbierskych a teda i celých Nízkych Tatier. Na západe susedí Zvolen a Revúcke podolie, oba podcelky Veľkej Fatry, východne od Ružomberka sa rozprestiera Liptovská kotlina s časťou Ľubeľská pahorkatina, ktorá vymedzuje Salatíny zo severu. Východný a južný okraj prechádza do častí Nízkych Tatier, konkrétne Demänovských vrchov a Ďumbiera na východe a Prašivej s Lúžňanskou kotlinou na juhu.

Ochrana územia

Celá časť pohoria leží v Národnom parku Nízke Tatry, resp. jeho ochrannom pásme. Osobitne chránenou lokalitou je národná prírodná rezervácia Salatín, národná prírodná pamiatka Brankovský vodopád a prírodná pamiatka Dogerské skaly.

Turizmus

Turisticky vyhľadávaná je najmä oblasť vrchu Salatín (1 630 m n. m.), kde vedú aj značené chodníky. Tých nie je v tejto časti pohoria veľa a aj preto patria Salatíny k menej navštevovaným častiam Nízkych Tatier.
Rasputin (skladba)

Verzia Turisas

Fínska folk metalová skupina Turisas nahrala coververziu skladby „Rasputin“, ktorú vydali ako singel dňa 21. septembra 2007 cez vydavateľstvo Century Media. Niekoľko rokov skupina hrala túto skladbu len naživo na koncertoch, avšak pre pozitívne ohlasy od fanúšikov nahrala neskôr aj štúdiovú verziu.
Moisville

Poloha

Obec má rozlohu 6,99 km². Najvyšší bod je položený 159 m n. m. a najnižší bod 146 m n. m.

Obyvateľstvo

Počet obyvateľov obce je 184 (2009).
Nasledujúci graf zobrazuje vývoj počtu obyvateľov v obci.
Zdroje: INSEE
Juilly (Côte-d’Or)

Poloha

Obec má rozlohu 4,46 km². Najvyšší bod je položený 428 m n. m. a najnižší bod 293 m n. m.

Obyvateľstvo

Počet obyvateľov obce je 43 (2009).
Nasledujúci graf zobrazuje vývoj počtu obyvateľov v obci.
Zdroje: INSEE
Ideológia

Ideológia je významový útvar, ktorý sa chápe buď ako všeobecná veda o ideách zameraná na prejasnenie a skvalitnenie verejného myslenia (Destutt de Tracy) alebo ako systematická a všezahrnujúca politická doktrína slúžiaca ako základ zdôvodňujúci program politického konania.
Slovo ideológia definoval v osemnástom storočí gróf Antoine Destutt de Tracy ako "vedu ideí". Ideológia môže byť učenie sa komplexného pohľadu, cestou nadhľadu na veci (porovnávaním svetového názoru), zdravého rozumu (videním ideológie v každodennej spoločnosti) ) a ďalším filozofickým tendenciám (videnia politickej ideológie). Hlavným účelom ideológie je ponúknuť zmenu v spoločnosti cez proces myslenia. Ideológie sú procesom abstraktného myslenia, ktoré sa uplatňujú vo veciach verejných.

Althusser

Podľa Althussera je ideológia preživaný a do nevedomého systému predstáv rozvinutý vzťah človeka k jeho okoliu. Ideológiu tvoria nereflektované zážitky alebo skúsenosti.

Destutt de Tracy

Ideológia je podľa Destutta de Traca všeobecná veda o ideách, ktorá má prejasňovať a skvalitňovať verejné myslenie. Je súčasťou novej pedagogiky v rámci ťaženia proti náboženským dogmám. Ideológia je veda o tom, ako učením a rozširovaním objektívnej pravdy a správnych myšlienok vytvárať nového človeka, nepoplatného dogmám, poverám a mýtom.

Marxizmus-leninizmus

Ideológia podľa marxizmu-leninizmu je sústava názorov, ideí, teórií a pod., v ktorých spoločenská skupina (trieda) vyjadruje, uvedomuje si a zdôvodňuje svoje ekonomické a spoločenské postavenie a záujmy. Základnými formami ideológie sú: politika, právo, morálka, náboženstvo, filozofia. Ako spoločenské vedomie je ideológia odrazom spoločenského bytia a patrí k spoločenskej nadstavbe. Vznik marxizmu ako teoretického výrazu záujmov proletariátu znamená základný prevrat v ideológii; marxizmus sa stáva vedeckým podkladom ideológie socialistickej.
Sociálna sieť (film)

Dej

Počas jedného jesenného večera v roku 2003, Mark Zuckerberg, skutočný génius v informatike a prvák na Harvarde, si sadol za počítač a s nadšením sa pustil do nového nápadu. To, čo začalo ako programátorské rozbúrenie na internáte sa rýchlo stalo svetovou sociálnou sieťou a revolúciou v komunikovaní. O šesť rokov a 500 miliónov priateľov neskôr, Mark Zuckerberg sa stáva najmladším miliardárom v histórii. Ale pre tohto podnikateľa je úspech tiež synonymom osobných a legálnych problémov.
Škoda 02 T

Dejiny

Pretože v Liberci v polovici 90. rokov 20. storočia by z dôvodu zanedbaného vozňového parku mohlo dôjsť až k zastaveniu električkovej dopravy, rozhodol sa dopravný podnik modernizovať svoje električky. Z dôvodu veľkej poruchovosti električky ev.č. 54 rekonštruované v ČKD na typ Tatra T3G bolo rozhodnuté nechať si ďalšie vozidlá modernizovať v plzenskej firme Škoda, ktorá v rovnakom čase vykonávala rekonštrukciu plzenských električiek.

Modernizácia

Električky boli celkovo opravené, zmodernizovaný bol interiér aj stanovisko vodiča, bola dosadená nová elektrická výbava Škoda s IGBT tranzistormi. Vozidlá tak prakticky zodpovedali svojim plzenským náprotivkom. Sú tu však aj rozdiely, vodič neovláda vozidlo pedálmi ako v Plzni, ale ručným radičom, neboli vykonané výrezy v prednom čele pre transparenty, menšie rozdiely sú aj v elektrických obvodoch.
Ruténium

Využitie

Menšie množstvá ruténia sa niekedy legujú do zliatin s platinou a paládiom pre zvýšenie ich tvrdosti a mechanickej odolnosti. Pridanie malého množstva ruténia do titánových zliatin podstatným spôsobom zvyšuje ich odolnosť voči korózii. Zliatina platiny s 5% prímesou ruténia sa používa na výrobu luxusných náramkových hodiniek s maximálnou odolnosťou voči mechanickému alebo chemickému poškodeniu.
Katalyzátory na báze oxidu ruténia úspešne odstraňujú sírovodík z ropy a ropných produktov.
V poslednej dobe sa vo farmaceutickom priemysle intenzívne skúmajú komplexné zlúčeniny ruténia, ktoré sa môžu stať základom veľmi účinných cytostatík.